Diari Oficial de la Generalitat Valenciana


Sumari del DOGV 6706, del 03-02-2012 (2012/958)

Notificació a la titularitat de l'agència de viatges amb número d'inscripció CV-m1129-A de la Resolució de 30 de novembre de 2011, de cancel·lació de la inscripció i baixa en el Registre.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6706

Data del DOGV
:   03-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/958


Organisme emissor
:   Conselleria de Turisme, Cultura i Esport

Tipus de document
:   Anunci

Notificació a la titularitat de l'agència de viatges amb número d'inscripció CV-m1129-A de la Resolució de 30 de novembre de 2011, de cancel·lació de la inscripció i baixa en el Registre. [2012/958]  
Com que no ha sigut possible notificar de manera personal i directa a M. Soledad Gil Ortega un escrit per mitjà del qual se li concedix un termini per a la renovació de la fiança de l'agència de viatges Sax Trip, es publica en el Diari Oficial de la Comunitat Valenciana a efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.  
  
València, 24 de gener de 2012.- La cap del Servici d'Ordenació i Inspecció d'Empreses Turístiques: Carmen Martínez Aznar.  
  
«Assumpte: cancel·lació de la inscripció i baixa en el Registre General d'Empreses, Establiments i Professions Turístiques.  
Amb data 14 de maig de 2008, esta administració turística va classificar i inscriure en el Registre General d'Empreses, Establiments i Professions Turístiques de la Comunitat Valenciana, amb el número d'inscripció CV-m1129-A, l'oficina principal de l'agència de viatges Sax Trip, situada a Sax (Alacant), Gran Via, 18, local 2-B, la titularitat de la qual l'exercix M. Soledad Gil Ortega (NIF: 57003167P).  
Per mitjà de la publicació en el Diari Oficial de la Comunitat Valenciana del dia 11 d'octubre de 2011, es va notificar que l'entitat Seguros Catalana Occidente, SA, havia comunicat a esta administració turística l'anul·lació de la pòlissa d'assegurança B-89.544.782, prestada per esta companyia a favor de M. Soledad Gil Ortega com a titular de l'agència de viatges Sax Trip. L'esmentada fiança es correspon amb la que tota agència ha de mantindre en permanent vigència, segons disposa l'article 14.1 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana.  
En la mateixa notificació se li concedia un termini perquè presentara davant d'esta Administració la carta de pagament original, justificativa del depòsit d'una nova fiança davant del servici territorial d'Economia i Hisenda corresponent, i se li advertia que no fer-ho així, d'acord amb el citat Decret 20/1997, era causa de cancel·lació de la inscripció i baixa en el Registre General d'Empreses Establiments i Professions Turístiques.  
Una vegada transcorregut el termini atorgat sense que la titularitat de l'agència de viatges haja aportat cap documentació respecte d'això, i en virtut de les competències conferides per l'article 9.2.i) del Decret 209/2004, del Consell, pel qual s'aprova el Reglament de l'Agència Valenciana de Turisme, i per l'article 8 del Decret 100/2011, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, resolc:  
Cancel·lar la inscripció de l'agència de viatges Sax Trip, amb número d'inscripció CV-m1129-A, situada a Sax (Alacant), Gran Via, 18, local 2-B, la titularitat de la qual l'exercix M. Soledad Gil Ortega, i donar-la de baixa del Registre General d'Empreses, Establiments i Professions Turístiques de la Comunitat Valenciana. D'acord amb l'article 10 del Decret 20/1997, la cancel·lació de la inscripció en el Registre d'una agència de viatges implica el cessament de la seua activitat i la dels seus establiments.  
Així mateix, l'article 14.5 del Decret 20/1997 establix que la fiança depositada al seu dia no podrà ser cancel·lada fins que haja transcorregut un any des que la present resolució siga ferma.  
Sobre la base del que disposa l'article 15.4 de la Llei 3/1998, de la Generalitat, de Turisme de la Comunitat Valenciana, no es podrà presentar una nova comunicació prèvia ni una declaració responsable d'inici d'activitat fins que no hagen transcorregut tres mesos des de la notificació de la present resolució, i en este cas caldrà adjuntar la documentació que acredite el compliment dels requisits establits en la normativa vigent.  
De conformitat amb el que establixen els articles 52 i 53 de la Llei 3/1998, constituïx una infracció administrativa molt greu l'exercici de l'activitat sense haver comunicat el seu inici de la manera legalment determinada o sense l'habilitació preceptiva per a això, i podrà ser sancionada d'acord amb els articles esmentats, sense perjuí de les responsabilitats penals i civils que pertoquen.  
Contra esta resolució, que no posa fi a la via administrativa, s'hi podrà interposar un recurs d'alçada davant del secretari autonòmic de Turisme i Projectes Estratègics dins del termini d'un mes, comptador des de l'endemà que es notifique, d'acord amb el que establixen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.   
  
  
València, 30 de novembre de 2011.- La directora general de Turisme i directora de l'Agència Valenciana del Turisme: Cristina Morató Sesé»